ચીફ જસ્ટીસ દીપક મિશ્રાએ ટીપ્પણી કરી કે દેશમાં પ્રાઈવેટ મંદિરમાં કોઈ સિદ્ધાંત નથી. મંદિર પ્રાઈવેટ સંપત્તિ નથી તે સાર્વજનિક સંપત્તિ છે એવામાં સાર્વજનિક સંપત્તિમાં જો પુરુષને પ્રવેશની મંજૂરી હોય તો પછી મહિલાને પણ પ્રવેશની મંજૂરી મળવી જોઈએ. એક વાર મંદિર ખુલે તો તેમાં કોઈ પણ જઈ શકે છે. જસ્ટીસ ડી વાય ચંદ્રચૂડે કહ્યુ કે બંધારણના અનુચ્છેદ 25 હેઠળ બધા નાગરિક કોઈ પણ ધર્મની પ્રેકટીસ કે પ્રસાર કરવા માટે સ્વતંત્ર છે. આનો અર્થ એ છે કે એક મહિલાના નાતે તમારો પ્રાર્થના કરવાનો અધિકાર કોઈના વિધાનને આધીન નથી. તે બંધારણીય અધિકાર છે.